section_heading: Klupska karijera
paragraph_text: U ljeto 1994. Ciru Ferraru kupuje torinski Juventus u kojem je odmah stavljen u prvu momčad. Tako je igrač u prvoj sezoni skupio 40 nastupa i zabio je jedan gol. Bio je jedan od najboljih središnjih braniča svoje generacije zbog čega je igrao u prvih jedanaest tijekom sljedećih deset godina. Kao i s Napolijem, Ferrara je i s Juveom dominirao u Serie A i Europi. U tom razdoblju klub je imao jaki obrambeni red a Ciro Ferrara je u obrani surađivao s impresivnim nizom suigrača. To su bili Mark Iuliano, Moreno Torricelli, Paolo Montero, Gianluca Pessotto, Lilian Thuram, Alessandro Birindelli, Igor Tudor, Gianluca Zambrotta, Nicola Legrottaglie i Fabio Cannavaro. Smatralo se da je Juventus u tom razdoblju imao najbolju obranu na svijetu.